19. 11. 84 Επίσημη Εφημερίδα των Ευρωπαϊκών Κοινοτήτων Αριθ. C 307/9 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η ΟΚΕ υιοθέτησε ομόφωνα κατά τη 219η σύνοδο ολομέλειας της (συνεδρίαση της 26ης 
Σεπτεμβρίου 1984) την ακόλουθη γνωμοδότηση: 
1. Η Οικονομική και Κοινωνική Επιτροπή (ΟΚΕ) επι­
δοκιμάζει την προνοητικότητα που επιδεικνύει η Επιτρο­
πή όσον αφορά τις προσπάθειες της για την εναρμόνιση 
της θερινής ώρας. Επομένως, επιδοκιμάζει και την πρό­
ταση τρίτης οδηγίας με την οποία καθιερώνεται επιτέλους 
από το 1986 ενιαία ημερομηνία λήξης της περιόδου 
θερινής ώρας στην Κοινότητα. Έτσι ρυθμίζεται ομοιόμορ­
φα για όλα τα κράτη μέλη η ημερομηνία έναρξης και 
λήξης της περιόδου θερινής ώρας και περιορίζονται σε 
μεγάλο βαθμό οι δυσκολίες που αντιμετωπίζονταν στους 
τομείς των μεταφορών, του εφοδιασμού σε ενέργεια και 
των συστημάτων συλλογής και μετάδοσης ειδήσεων λόγω 
της διαφορετικής ημερομηνίας, αλλαγής της ώρας αλλά 
και λόγω της διαφοράς ώρας, δυσκολίες που συνεπάγο­
νται σημαντικό κόστος. 
2. Αν και στην πρόταση της Επιτροπής δεν λαμβάνεται 
απόλυτα υπόψη η ειδική θέση της Μεγάλης Βρετανίας και της Ιρλανδίας αλλά και δεν ορίζεται η λήξη της περιόδου 
θερινής ώρας στο τέλος Νοεμβρίου (') η νέα ρύθμιση 
διευρύνει τη διάρκεια της θερινής ώρας στα ηπειρωτικά 
κράτη μέλη. Κάτω από το πρίσμα αυτό, η ΟΚΕ κρίνει ότι 
τα πλεονεκτήματα που προσφέρει η προσέγγιση της 
θερινής ώρας που ίσχυε στα ηπειρωτικά κράτη μέλη με τη 
θερινή ώρα που ίσχυε στα δύο άλλα κράτη μέλη, αντι­
σταθμίζουν σε μεγάλο βαθμό τα ελάχιστα μειονεκτήματα 
που θα μπορούσαν να προκύψουν ενδεχομένως από τη 
μικρότερη διάρκεια της θερινής ώρας. Συνιστά γι' αυτό 
στο Συμβούλιο να συμβιβάσει, για το συμφέρον της 
Κοινότητας, τις διαφορετικές θέσεις που τηρούν ακόμη τα 
επιμέρους κράτη μέλη και να υιοθετήσει την πρόταση 
οδηγίας της Επιτροπής. 
(') Βλέπε επίσης γνωμοδότηση της ΟΚΕ για την πρόταση πρώτης 
οδηγίας της Επιτροπής που αφορά τις διατάξεις σχετικά με τη 
θερινή ώρα (ΕΕ αριθ. C 131 της 12. 6. 1976, σ. 12). 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
Γνωμοδότηση για μια πρόταση κανονισμού του Συμβουλίου για τροποποίηση του κανονισμού 
(ΕΟΚ) αριθ. 754/76 περί του δασμολογικού καθεστώτος που εφαρμόζεται στα επανεισαγόμενα 
στο τελωνειακό έδαφος της Κοινότητας εμπορεύματα 
(84/C 307/05) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 87 της 29ης Μαρτίου 1984, σελίδα 3. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε να ζητήσει στις 3 Απριλίου 1984, σύμφωνα με το άρθρο 198 της 
συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση κανονισμού. 
Διαδικασία: 
Το Τμήμα Βιομηχανίας, Εμπορίου, Βιοτεχνίας και Υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 5 Σεπτεμβρίου 1984 
με βάση την εισηγητική έκθεση του κ. Broicher. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ) υιοθέτησε ομόφωνα κατά τη 219η σύνοδο 
ολομέλειας της της 26/27 Σεπτεμβρίου 1984 (συνεδρίαση της 26ης Σεπτεμβρίου) την ακόλουθη 
γνωμοδότηση: 
Αριθ. C 307/10 Επίσημη Εφημερίδα των Ευρωπαϊκών Κοινοτήτων 19. 11. 84 
1. Η ΟΚΕ επιδοκιμάζει την τροποποίηση της τελωνει­
ακής νομοθεσίας του βασικού κανονισμού. Δημιουργείται 
έτσι μια ικανοποιητική αφετηρία για τη νομική και 
διοικητική ενοποίηση ενός τομέα που αντιμετωπιζόταν 
έως τώρα με χωριστές διατάξεις και μια πιο πρακτική 
ευθυγράμμιση όσον αφορά τις περιπτώσεις ο χειρισμός 
των οποίων είναι ο ίδιος. 
2. Ωστόσο, σύμφωνα με τη γνώμη της ΟΚΕ, θα μπο­
ρούσε να επιτευχθεί ακόμη μεγαλύτερη προσαρμογή του 
δικαίου στην πράξη, αν το άρθρο 13 επέτρεπε την 
επανεισαγωγή ενός εμπορεύματος σε άλλο κράτος μέλος 
από το κράτος εξαγωγής, κάτω από λιγότερο αυστηρές 
προϋποθέσεις. 
2.1. Σκοπός των νομισματικών εξισωτικών ποσών, 
που ισχύουν ακόμη για ορισμένα κράτη μέλη, είναι να 
αποφευχθούν διαταραχές στην κοινή γεωργική αγορά. Τα 
ποσά αυτά χορηγούνται τόσο στα πλαίσια των συναλλα­
γών με τρίτες χώρες όσο και στα πλαίσια του ενδοκοινο­
τικού εμπορίου. Κατά συνέπεια, το σύστημα αυτό εφαρ­
μόζεται και στα εμπορεύματα «επιστροφής» που επανει­
σάγονται σε διαφορετικό κράτος μέλος από το κράτος 
εξαγωγής. Επειδή όμως τα νομισματικά εξισωτικά ποσά 
αλλάζουν διαρκώς, δημιουργούνται δυσκολίες, ενώ, αν 
επιτραπεί απεριόριστα η επανεισαγωγή εμπορευμάτων σε 
διαφορετικό κράτος μέλος από το κράτος εξαγωγής θα 
υπάρξουν ευκαιρίες για κερδοσκοπικό όφελος. Από την 
άλλη πλευρά όμως, η απαγόρευση της επανεισαγωγής σε διαφορετικό κράτος μέλος δεν θα πρέπει να οδηγήσει σε 
διαφορετική εφαρμογή των δασμολογικών διατάξεων στα 
εμπορεύματα, ανάλογα με το αν ένα κράτος μέλος 
εφαρμόζει ή δεν εφαρμόζει νομισματικά εξισωτικά 
ποσά. 
2.2. Σύμφωνα με τη γνώμη της ΟΚΕ θα πρέπει να 
λαμβάνονται εξίσου υπόψη η παρεμπόδιση της εκμετάλ­
λευσης ανεπιθύμητων πλεονεκτημάτων και η επιβολή της 
ίσης μεταχείρισης ενός εμπορεύματος από άποψη δασμο­
λογικού δικαίου. Όσο δεν αλλάζουν τα νομισματικά 
εξισωτικά ποσά μεταξύ της ημερομηνίας εξαγωγής και 
της ημερομηνίας εισαγωγής, δεν είναι δυνατό να υπάρ­
ξουν πλεονεκτήματα και, επομένως, δεν χρειάζεται απα­
γορευτική ρύθμιση για την περίπτωση αυτή. Αν όμως 
αυξηθούν τα νομισματικά εξισωτικά ποσά, θα πρέπει να 
διασφαλιστεί ότι δεν θα υπάρξουν πλεονεκτήματα από 
την αύξηση αυτή. Αυτό σημαίνει ότι, όταν πρόκειται για 
πλεονεκτήματα που προκύπτουν από την αύξηση στο 
κράτος εξαγωγής, θα πρέπει η εκεί αρμόδια αρχή να 
εκδίδει ανάλογη βεβαίωση. 
2.3. Αν εξασφαλιστεί κατ' αυτόν τον τρόπο ότι δεν θα 
υπάρξει αδικαιολόγητο όφελος, δεν υπάρχει καμία αντίρ­
ρηση για την πραγματοποίηση επανεισαγωγής σε διαφο­
ρετικό κράτος μέλος από το κράτος εξαγωγής. Η ΟΚΕ 
συνιστά γι' αυτό να τροποποιηθεί το άρθρο 13 ανάλο­
γα. 
Βρυξέλλες, 26 Σεπτεμβρίου 1984. 
Ο Πρόεδρος 
της Οικονομικής και Κοινωνικής 
Επιτροηής 
Francois CEYRAC 
Γνωμοδότηση για την εξέλιξη της κοινωνικής κατάστασης στην Κοινότητα κατά το 1983 
(84/C 307/06) 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Η Επιτροπή αποφάσισε στις 7 Ιουνίου 1984 να ζητήσει, σύμφωνα με τις διατάξεις του άρθρου 122 
της συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της 
Οικονομικής και Κοινωνικής Επιτροπής για την εξέλιξη της κοινωνικής κατάστασης στην 
Κοινότητα κατά το 1983. 
Διαδικασία: 
Το Τμήμα Κοινωνικών Υποθέσεων, στο οποίο ανατέθηκε η προετοιμασία των σχετικών 
εργασιών, κατάρτισε τη γνωμοδότηση του στις 21 Ιουνίου 1984 με βάση την εισηγητική έκθεση 
του κ. Danilo Beretta. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή (ΟΚΕ) υιοθέτησε κατά τη 219η σύνολο ολομέλειας της, 
συνεδρίαση της 26ης Σεπτεμβρίου 1984, με 85 ψήφους υπέρ, 34 κατά και 10 αποχές, την 
ακόλουθη γνωμοδότηση: